Kaļķis (ciems)
Šis raksts ir par apdzīvotu vietu. Par minerālu skatīt rakstu Kaļķis. Kaļķis (arī Plostmuiža) ir ciems Jelgavas novada Kalnciema pagastā. Izvietojies Lielupes kreisajā krastā autoceļu A9 un P101 krustojumā 5,5 km no pagasta centra Kalnciema, 27 km no novada centra Jelgavas un 42 km no Rīgas centra. Apdzīvotā vieta izveidojusies pie bijušās Plostmuižas (Fährenhof) centra. 20. gadsimta pirmajā pusē Plostmuižas dolomīta lauztuvēs bija spaidu darbu nometne notiesātajiem. Kaļķī darbojas dolomīta šķembu ražotne SIA «Gneiss».